pythainlp/thaigov-v2-corpus-22032023 huggingface dataset:
วันพุธที่ 22 กุมภาพันธ์ 2566
สธ.คว้ารางวัลในงาน Thailand Social Awards ครั้งที่ 11 จากผลงาน “หมอพร้อม” แบรนด์ที่มียอดชมสูงสุดบน LINE VOOM
กระทรวงสาธารณสุข ได้รับรางวัล BEST BRAND PERFORMANCE BY LINE ในงาน Thailand Social Awards ครั้งที่ 11 จากผลงาน “หมอพร้อม” แบรนด์โซเชียลมีเดียที่มียอดการเข้าชมสูงที่สุดบน LINE VOOM หลังพัฒนาจากการเป็นเครื่องมือประเมินอาการเมื่อรับวัคซีนโควิด
กระทรวงสาธารณสุข ได้รับรางวัล BEST BRAND PERFORMANCE BY LINE ในงาน Thailand Social Awards ครั้งที่ 11 จากผลงาน “หมอพร้อม” แบรนด์โซเชียลมีเดียที่มียอดการเข้าชมสูงที่สุดบน LINE VOOM หลังพัฒนาจากการเป็นเครื่องมือประเมินอาการเมื่อรับวัคซีนโควิด มาสู่การทำคอนเทนต์ให้ความรู้ บริการสุขภาพต่างๆ และเป็นแพลตฟอร์มสุขภาพของประเทศ
วันนี้ (22 กุมภาพันธ์ 2566) นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข เปิดเผยว่า ได้รับมอบหมายจาก นายแพทย์โอภาส การย์กวินพงศ์ ปลัดกระทรวงสาธารณสุข ให้เป็นผู้แทนของกระทรวงสาธารณสุขเข้ารับรางวัล BEST BRAND PERFORMANCE BY LINE สาขา HIGHESTY VIEW ON LINE VOOM หรือ แบรนด์ที่มียอดการเข้าชมสูงที่สุดบน LINE VOOM จากผลงาน “หมอพร้อม” ในงาน THAILAND SOCIAL AWARDS ครั้งที่ 11 ณ ทรู ไอคอน ฮอลล์ ไอคอนสยาม ซึ่งจัดโดย บริษัท ไวซ์ไซท์ (ประเทศไทย) จำกัด เพื่อให้ความสำคัญกับวงการโซเชียลมีเดียที่เป็นส่วนหนึ่งในการขับเคลื่อนธุรกิจและเศรษฐกิจภาพรวมของประเทศไทย ส่งเสริมให้มีการใช้โซเชียลมีเดียอย่างสร้างสรรค์และยกระดับวงการโซเชียล ผ่านการมอบรางวัลเพื่อเชิดชูแบรนด์และผู้ที่ใช้โซเชียลมีเดียยอดเยี่ยมในสาขาต่างๆ โดยมีการวัดผลจาก 3 เกณฑ์ คือ 1.Brand Metric วัดประสิทธิภาพการทำงานบนโซเชียลมีเดียของแบรนด์ 2.Content Metric วัดประสิทธิภาพการทำงานบนโซเชียลมีเดียของเนื้อหารายการ และ 3.Creator Metric วัดประสิทธิภาพการทำงานบนโซเชียลมีเดียของบุคคลที่มีผลงานหรือมีชื่อเสียง
นพ.รุ่งเรืองกล่าวต่อว่า กระทรวงสาธารณสุขร่วมกับภาคีเครือข่าย พัฒนาระบบ “หมอพร้อม” เป็นแพลตฟอร์มที่อยู่ในรูปของแอปพลิเคชัน และ Line Official Account (Line OA) เพื่อให้ผู้เข้ารับการฉีดวัคซีนโควิด 19 ประเมินอาการภายหลังการรับวัคซีน และมีการพัฒนาต่อยอดเรื่อยมาจนปัจจุบันเป็น Digital Health Platform ระดับประเทศ ให้บริการด้านสุขภาพ อาทิ การขอใบรับรองการฉีดวัคซีน ใบรับรองสุขภาพดิจิทัล การนัดรับบริการด้านสุขภาพต่างๆ รวมถึงการเป็นแหล่งข้อมูลความรู้ด้านสุขภาพ ซึ่งเป็นไปตามนโยบายของกระทรวงสาธารณสุขที่ให้นำเทคโนโลยีดิจิทัลมาสนับสนุนการจัดระบบบริการสุขภาพและสาธารณสุข เพื่อดูแลสุขภาพประชาชนไทย ทั้งนี้ กระทรวงสาธารณสุข ขอขอบคุณทุกภาคส่วนที่มีส่วนร่วมในการพัฒนา “หมอพร้อม” จนมีส่วนสำคัญที่ทำให้การรับมือสถานการณ์โควิด 19 ประสบความสำเร็จ และยังมีส่วนสำคัญที่จะร่วมดูแลสุขภาพพี่น้องประชาชนในอนาคตต่อไป
*************************************** 22 กุมภาพันธ์ 2566
วันพุธที่ 22 กุมภาพันธ์ 2566
22/02/2566
​นายกฯ รับฟังปัญหาพื้นที่ทับซ้อนเขต อ.เมืองจันทบุรี ยืนยันประโยชน์ของประชาชนสำคัญที่สุด พร้อมผลักดันให้คนไทยทุกคนอยู่ดีกินดี มีที่อาศัย-ที่ทำกิน มีคุณภาพชีวิตที่ดีอย่างยั่งยืน
​นายกฯ รับฟังปัญหาพื้นที่ทับซ้อนเขต อ.เมืองจันทบุรี ยืนยันประโยชน์ของประชาชนสำคัญที่สุด พร้อมผลักดันให้คนไทยทุกคนอยู่ดีกินดี มีที่อาศัย-ที่ทำกิน มีคุณภาพชีวิตที่ดีอย่างยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (22 กุมภาพันธ์ 2566) เวลา 12.55 น. ณ วัดโค้งสนามเป้า ตำบลท่าช้าง อำเภอเมืองจันทบุรี จังหวัดจันทบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ พบประชาชนเพื่อรับฟังปัญหาพื้นที่ทับซ้อนเขตอำเภอเมืองจันทบุรี จังหวัดจันทบุรี โดยเมื่อนายกรัฐมนตรีเดินทางถึง ได้เข้ากราบสักการะพระประธานในพระอุโบสถ และนมัสการพระราชธรรมเมธี เจ้าคณะจังหวัดจันทบุรี พร้อมถวายผ้าไตรและถวายเครื่องไทยธรรม
จากนั้น นายกรัฐมนตรีรับฟังรายงานสรุปความเป็นมาของปัญหาพื้นที่ทับซ้อนเขตอำเภอเมืองจันทบุรี ซึ่งเป็นบริเวณที่ดินราชพัสดุแปลงสนามยิงปืนทุ่งฟ้าผ่า ครอบคลุมพื้นที่ตำบลท่าช้างและตำบลวัดใหม่ อำเภอเมืองจันทบุรี มีปัญหาประชาชนบุกรุกถือครองโดยมิชอบด้วยกฎหมาย จำนวน 1,027 แปลง เนื้อที่ 3,187 – 1 – 14 ไร่ หรือร้อยละ 73.82 ของพื้นที่ทั้งหมด เนื่องจากประชาชนได้อาศัยทำกินมาเป็นระยะเวลานาน และกรมธนารักษ์ได้ให้การรับรองสิทธิการใช้ประโยชน์ในที่ราชพัสดุแก่ประชาชนที่ประสบปัญหา ด้วยวิธีจัดให้เช่าตามกฎหมายและผ่อนปรนค่าเช่าในอัตราพิเศษให้แก่ประชาชนที่ประสงค์จะเข้าสู่กระบวนการเช่าที่ราชพัสดุ มีราษฎรเช่าที่ดินแปลงดังกล่าว จำนวน 488 ราย และเมื่อครบกำหนดระยะเวลาการผ่อนปรนแล้วปรากฏว่ามีผู้แจ้งความประสงค์ขอเช่าที่ราชพัสดุ เพียง 87 ราย จาก 3,000 กว่าราย โดยส่วนที่เหลือต้องการให้ทางราชการออกโฉนดที่ดินให้ จึงยังไม่ยินยอมเข้าสู่ระบบการแก้ไขปัญหาของทางราชการ
โอกาสนี้ นายกรัฐมนตรีกล่าวว่ารู้สึกยินดีและอบอุ่นในการต้อนรับของชาวจันทบุรี ซึ่งรัฐบาลพร้อมรับฟังและติดตามการแก้ไขปัญหาต่าง ๆ เพื่อบรรเทาความเดือดร้อนของประชาชนด้วยความเข้าใจและไม่นิ่งนอนใจแต่อย่างใด โดยได้มอบหมายให้หน่วยงานราชการที่เกี่ยวข้องดำเนินการแก้ไขปัญหาที่เกิดขึ้นอย่างเร่งด่วน เพื่อบรรเทาความเดือดร้อนในทุกพื้นที่ รัฐบาลเห็นใจและเข้าใจในปัญหาที่เกิดขึ้น จะพิจารณาดำเนินการร่วมกับหน่วยงานที่เกี่ยวข้องให้ได้ข้อยุติโดยเร็ว ทั้งนี้ ต้องพิสูจน์หลักฐานและดำเนินการอย่างจริงจังให้เป็นไปตามกรอบของกฎหมาย โดยยืนยันว่ารัฐบาลไม่มีเจตนาทำร้ายประชาชน และจะบรรเทาปัญหาความเดือดร้อนที่เกิดขึ้นให้ได้โดยเร็วที่สุด
นายกรัฐมนตรีกล่าวต่อว่า พื้นที่ต่าง ๆ นั้น ทหารเป็นผู้ดูแลไม่ใช่เจ้าของพื้นที่ ที่ดินทั้งหมดเป็นที่ราชพัสดุรัฐบาลจะพิจารณาดำเนินการหาทางออก โดยจะดำเนินการอย่างเต็มที่ และยืนยันความตั้งใจของรัฐบาลในการแก้ไขปัญหาและดำเนินนโยบายต่าง ๆ ของรัฐบาล ทั้งในสิ่งที่ได้ดำเนินการผ่านมาแล้ว เช่น ด้านโครงสร้างพื้นฐานคมนาคม การพัฒนาด้านดิจิทัล เศรษฐกิจ และสินค้า GI เป็นต้น ส่วนสิ่งที่กำลังเดินเนินการหรือกำลังทำอยู่ และยังไม่แล้วเสร็จจะทำต่อให้เสร็จ และทำเพิ่มมากขึ้น เพื่อให้ประชาชนเข้าถึงด้วยโอกาสที่เท่าเทียมกัน ร่วมสร้างโอกาสให้กับประชาชนทุกคน ขอให้คนทุกคนรักกัน ยืนยันว่ารัฐบาลเห็นประโยชน์ของประชาชนสำคัญที่สุด และมาเป็นอันดับแรกเสมอ พร้อมผลักดันให้คนไทยทุกคนได้อยู่ดีกินดี มีที่อาศัย มีที่ทำกิน เพื่อให้เกิดประโยชน์อย่างยั่งยืนสืบไป
วันพุธที่ 22 กุมภาพันธ์ 2566
ศูนย์ฝึกพาณิชย์นาวี กรมเจ้าท่า เร่งผลิตบุคลากรคุณภาพ รองรับตลาดแรงงานโลจิสติกส์  เพื่อแข่งขันกับนานาประเทศได้อย่างยั่งยืน
...
ศูนย์ฝึกพาณิชย์นาวี กรมเจ้าท่า เร่งผลิตบุคลากรคุณภาพ รองรับตลาดแรงงานโลจิสติกส์ เพื่อแข่งขันกับนานาประเทศได้อย่างยั่งยืน
ตามนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่าเตรียมความพร้อมที่จะผลิตบุคลากร ด้านพาณิชยนาวีที่มีคุณภาพในด้านโลจิสติกส์เพื่อให้สามารถแข่งขันกับนานาประเทศได้อย่างยั่งยืน
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ศูนย์ฝึกพาณิชย์นาวี กรมเจ้าท่า เปิดรับสมัครผู้ที่กำลังศึกษาอยู่ในระดับมัธยมศึกษาตอนปลาย (ม.6) สายวิทย์ - คณิต ปริญญาตรี อายุไม่เกิน 21 ปี (นับจากปี พ.ศ.เกิด) เข้าเป็นนักเรียนเดินเรือพาณิชย์ ในรอบปกติ ระหว่างวันที่ 1 กุมภาพันธ์ - 9 เมษายน 2566 จำนวน 2 สาขา ได้แก่ 1) วิทยาการเดินเรือ และ 2) วิศวกรรมเครื่องกลเรือ
ซึ่งการคัดเลือกของคณะกรรมการจะพิจารณา โดยมีรายละเอียด ดังนี้
- กลุ่มวิชาคณิตศาสตร์ ไม่น้อยกว่า 12 หน่วยกิต
- กลุ่มวิชาวิทยาศาสตร์ ไม่น้อยกว่า 22 หน่วยกิต
- กลุ่มวิชาภาษาต่างประเทศ ไม่น้อยกว่า 9 หน่วยกิต
สำหรับผู้สนใจทั่วไป สามารถติดตามข่าวสารได้ทาง Facebook Thaimmtc https://www.facebook.com/ThaiMMTC สอบถามเพิ่มเติมได้ที่ Line : @mmtc Tel : 02 756 4971- 80 ต่อ 0,107 หรือ 08 0107 2495 (วัน - เวลาราชการ)
วันเสาร์ที่ 11 กุมภาพันธ์ 2566
ขร. เผยยอดผู้โดยสารรถไฟ - รถไฟฟ้า นิวไฮทะลุ 1.577 ล้านคน
.....
เมื่อวันที่ 11 กุมภาพันธ์ 2566 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยถึงยอดผู้โดยสารที่ใช้บริการระบบขนส่งทางราง เมื่อวันที่ 10 ก.พ. 2566 ที่ผ่านมา พบว่าสูงถึง 1.577 ล้านคน ถือเป็นนิวไฮ (New High) ของการใช้บริการระบบขนส่งทางรางที่มากที่สุด นับตั้งแต่มีสถานการณ์การแพร่ระบาดของโรคติดเชื้อไวรัส COVID-19 ผลจากงานเกษตรแฟร์ ส่งผลภาพรวมสูงสุด 1,577,330 คน/เที่ยว โดยจำนวนประชาชนที่มาใช้บริการระบบขนส่งทางรางทุกระบบ แบ่งออกเป็น
1. รถไฟ จำนวน 73,659 คน (เชิงพาณิชย์ 24,171 คน/เที่ยว เชิงสังคม 49,488 คน/เที่ยว)
2. รถไฟฟ้าแอร์พอร์ต เรล ลิงก์ จำนวน 72,737 คน
3. รถไฟชานเมืองสายสีแดง (รถไฟฟ้าสายสีแดง) จำนวน 29,129 คน
4. รถไฟฟ้า MRT สายฉลองรัชธรรม (สีม่วง) และสายเฉลิมรัชมงคล (สีน้ำเงิน) รวมจำนวน 479,056 คน/เที่ยว (สายสีน้ำเงิน 429,825 คน/เที่ยว และสายสีม่วง 49,231 คน/เที่ยว)
5. รถไฟฟ้าบีทีเอส (สีเขียว และสีทอง) รวมจำนวน 922,749 คน (สายสีเขียว 916,390 คน/เที่ยว และสายสีทอง 6,359 คน/เที่ยว)
จากสถิติของการใช้บริการรถไฟฟ้าสายสีเขียว (สายสุขุมวิท) โดยเฉพาะสถานี ม.เกษตรศาสตร์ เมื่อวันที่ 3 - 10 กุมภาพันธ์ 2566 ซึ่งเป็นวันที่มีการจัดงานเกษตรแฟร์ จะเห็นว่าจำนวนประชาชนที่มาใช้บริการรถไฟฟ้า ณ สถานีนี้ เพิ่มขึ้นอย่างมากโดยยอดรวมผู้ใช้บริการที่ สถานี ม.เกษตรศาสตร์ รวม 676,571 คน และสายสีแดงที่สถานีบางเขน ระหว่างวันที่ 3 - 10 กุมภาพันธ์ 2566 รวม 19,957 คน/เที่ยว ซึ่งแสดงให้เห็น มีผู้ใช้บริการว่าการเดินทางด้วยระบบขนส่งทางรางถือว่าได้รับความนิยมมากขึ้น เนื่องจากเป็นการเดินทางที่รวดเร็ว และสะดวก ลดการจราจรติดขัดในการเดินทางมาร่วมงานเกษตรแฟร์ สำหรับวันนี้เป็นวันสุดท้ายของงานเกษตรแฟร์ ซึ่งคาดว่าจะมีประชาชนผู้ใช้บริการเป็นจำนวนมาก กรมการขนส่งทางราง (ขร.) ได้ประสานผู้ให้บริการระบบรถไฟฟ้าเตรียมความพร้อมรองรับการบริหารจัดการผู้โดยสารที่สถานีกรณีมีผู้โดยสารหนาแน่น เช่น สถานี ม.เกษตรศาสตร์ สถานีบางเขน สถานีห้าแยกลาดพร้าว เป็นต้น เพื่อป้องกันการเกิดอุบัติเหตุ พร้อมเพิ่มความถี่ขบวนรถในชั่วโมงที่มีผู้โดยสารหนาแน่น
นอกจากนี้ หากเปรียบเทียบปริมาณผู้โดยสารเฉลี่ยรายวันภายหลังผ่อนคลายมาตรการ เพื่อรองรับการเปิดประเทศ ในปี 2566 (1 มกราคม 2566 ถึงปัจจุบัน) กับช่วงก่อนมีการแพร่ระบาดของโรคติดเชื้อไวรัส COVID-19 ในปี 2562 (1 มกราคม - 31 มีนาคม 2562) พบว่า ภาพรวมปริมาณผู้โดยสารเฉลี่ยรายวันของปี 2566 สูงกว่าปี 2562 ประมาณ 3%
จากยอดผู้ใช้บริการระบบขนส่งทางรางที่ทะลุนิวไฮในวันที่ 10 กุมภาพันธ์ 2566 ถือเป็นการบันทึกสถิติใหม่ของการให้บริการรถไฟฟ้าแอร์พอร์ต เรล ลิงก์ และรถไฟฟ้าสายสีแดง นับตั้งแต่เปิดให้บริการมา ส่วนรถไฟฟ้าบีทีเอส เคยมีผู้โดยสารสูงสุด 1.13 ล้านคน/เที่ยว เมื่อวันที่ 12 ธันวาคม 2562 คาดว่าอาจจะมาจากการที่รัฐบาลคลายล็อกมาตรการการเดินทางทั้งในประเทศ และระหว่างประเทศ ส่งผลให้ประชาชนเดินทางออกจากบ้านกันมากขึ้น และการที่ประชาชนเลือกใช้บริการรถไฟฟ้ามากขึ้นนั้น ส่วนหนึ่งคาดว่ามาจากการหลีกเลี่ยงการจราจรที่ติดขัดบนท้องถนน และเล็งเห็นว่าระบบขนส่งทางรางสะดวก รวดเร็ว และเดินทางได้ถึงจุดหมายได้อย่างปลอดภัย จึงหันมาใช้บริการกันจำนวนมากขึ้น
ทั้งนี้ ในส่วนของ ขร. ได้กำชับผู้ให้บริการขนส่งทางรางทุกระบบ เตรียมความพร้อมในการให้บริการอยู่เสมอ โดยเฉพาะการปรับเพิ่มความถี่ การบริหารจัดการความหนาแน่นภายในขบวนรถไม่ให้เกินมาตรฐานที่เหมาะสม เพื่ออำนวยความสะดวกให้ผู้โดยสาร และลดความแออัด ทั้งนี้ เพื่อให้ประชาชนได้รับการบริการในระบบขนส่งทางรางที่สะดวก รวดเร็ว ปลอดภัย
วันศุกร์ที่ 10 กุมภาพันธ์ 2566
กรมเจ้าท่า ต้อนรับคณะกรรมาธิการการคมนาคม วุฒิสภา หารือการเตรียมพร้อมรับการตรวจประเมินจากองค์การทางทะเลระหว่างประเทศภาคบังคับ
...
กรมเจ้าท่า ต้อนรับคณะกรรมาธิการการคมนาคม วุฒิสภา หารือการเตรียมพร้อมรับการตรวจประเมินจากองค์การทางทะเลระหว่างประเทศภาคบังคับ (IMO Member State Audit Scheme, IMSAS)
วันที่ 10 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมาย นายภูริพัฒน์​ ธีระกุลพิศุทธิ์​ รองอธิบดีกรมเจ้าท่า​ ด้านปลอดภัย พร้อมด้วย ข้าราชการ และเจ้าหน้าที่กรมเจ้าท่าที่เกี่ยวข้อง ให้การต้อนรับคณะกรรมาธิการการคมนาคม วุฒิสภา นำโดยพลเรือเอก พัลลภ ตมิศานนท์ ประธานคณะอนุกรรมาธิการ พร้อมคณะ ในการเข้าร่วมหารือด้านการเตรียมพร้อมรับการตรวจประเมินจากองค์การทางทะเลระหว่างประเทศ (International Maritime Organization, IMO) ณ ห้องประชุมวิสูตรสาครดิษฐ์ อาคาร 162 ชั้น 4 กรมเจ้าท่า
ประเทศไทยในฐานะสมาชิกมีพันธกรณีรับการตรวจประเมินจาก IMO ( IMO Member State Audit Scheme, IMSAS) ในอนุสัญญาที่ประเทศไทยเข้าเป็นภาคี ซึ่งมีกำหนดรับการตรวจประเมินระหว่างวันที่ 20 - 27 กุมภาพันธ์ 2566 โดยคณะกรรมาธิการคมนาคม วุฒิสภา ร่วมหารือกับผู้บริหารของกรมเจ้าท่า และเจ้าหน้าที่ที่เกี่ยวข้อง เพื่อรับทราบถึงการเตรียมความพร้อมรับการตรวจ IMSAS โดยเฉพาะบทบาทหน้าที่ของสำนักงานสืบสวนอุบัติเหตุทางน้ำ กระทรวงคมนาคม ซึ่งมีส่วนสำคัญในการรวบรวมข้อมูลและสืบสวนอุบัติเหตุทางน้ำในฐานะรัฐเจ้าของธง ตลอดจนแลกเปลี่ยนความคิดเห็นด้านต่างๆ ที่เกี่ยวข้อง ก่อนเดินทางจากกรมเจ้าท่า ไปยังบริเวณท่าเรืออาคารรัฐสภาต่อไป
วันเสาร์ที่ 11 กุมภาพันธ์ 2566
โฆษกรัฐบาลเผย นายกฯ ปลื้ม หลังที่พักหลายแห่งของไทยได้รับรางวัล Traveller Review Awards 2023
จากการจัดอับดับของเว็บไซต์ Booking.com
วันนี้ (11 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและแสดงความยินดีกับที่พักหลายแห่งในประเทศไทย ที่ได้รับรางวัล Traveller Review Awards 2023 ซึ่งเป็นการจัดอับดับจากรีวิวนักท่องเที่ยวของ Booking.com เป็นรางวัลยกย่องผู้ให้บริการด้านการเดินทางในจุดหมายปลายทางทั่วโลกที่ให้การต้อนรับผู้เดินทางอย่างโดดเด่น
โฆษกประจำสำนักนายกรัฐมนตรี กล่าวว่า การจัดอับดับนี้คัดเลือกมาจากรีวิวที่พักหรือบริการด้านการเดินทาง ได้แก่ พนักงานที่ให้บริการ ตำแหน่งที่ตั้ง และความสะอาดของที่พัก โดยประเทศไทยมีคะแนนรีวิวที่พักเฉลี่ยอยู่ที่ 8.6 คะแนน โดยประเภทของที่พัก ที่ได้รางวัลนี้แบ่งเป็นโรงแรม จำนวน 3,559 แห่ง รีสอร์ท จำนวน 2,192 แห่ง และที่พักอื่น ๆ เช่น อพาร์ตเมนต์ จำนวน 1,614 แห่ง และบ้านพัก จำนวน 1,264 แห่ง ซึ่งสำหรับประเทศไทย จังหวัดที่มีสัดส่วนที่พักที่ได้รางวัล มากที่สุด 5 อันดับ ได้แก่ พังงา กระบี่ ตราด เชียงราย และ เชียงใหม่ ตามลำดับ
“นายกรัฐมนตรีชื่นชมผู้ประกอบการด้านที่พักในประเทศไทยที่ได้รับรางวัล Traveller Review Awards 2023 สะท้อนมาตรฐานของที่พักและการบริการด้านการท่องเที่ยวของประเทศไทยที่ยังคงโดดเด่น เป็นที่ชื่นชอบของนักท่องเที่ยวจากทั่วโลก ทั้งนี้ นายกรัฐมนตรีขอบคุณไปยังผู้ประกอบการที่พัก ที่สามารถรักษามาตรฐานการบริการไว้ได้อย่างดี และขอให้พัฒนามาตรฐานการจัดการ มาตรฐานสถานที่ และมาตรฐานการให้บริการอย่างต่อเนื่อง รวมถึงขอบคุณคนไทยทุกคนที่ให้การต้อนรับนักท่องเที่ยวอย่างดีเสมอมา” นายอนุชาฯ กล่าว
วันเสาร์ที่ 11 กุมภาพันธ์ 2566
11/02/2566
สุดสัปดาห์นี้รัฐบาลชวนเที่ยว 2 วันสุดท้ายงาน Bangkok Design Week 2023 ใน 9 ย่านเศรษฐกิจทั่วกรุงเทพฯ สร้างสรรค์กว่า 400 โปรแกรม
สุดสัปดาห์นี้รัฐบาลชวนเที่ยว 2 วันสุดท้ายงาน Bangkok Design Week 2023 ใน 9 ย่านเศรษฐกิจทั่วกรุงเทพฯ สร้างสรรค์กว่า 400 โปรแกรม ผลงานออกแบบ ดนตรี เวิร์คชอป ตลาดนัดให้เลือกเข้าร่วมตามความสนใจ
วันนี้(11ก.พ.66)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าตามที่สำนักงานส่งเสริมเศรษฐกิจสร้างสรรค์(องค์การมหาชน) (สศส.)หน่วยงานภายใต้สำนักนายกรัฐมนตรีได้ร่วมกับหน่วยงานรัฐเอกชนสถาบันการศึกษาและองค์กรระหว่างประเทศรวมกว่า60หน่วยงานตลอดจนนักออกแบบและธุรกิจสร้างสรรค์กว่า2,000รายจัดเทศกาลงานออกแบบกรุงเทพฯ2566หรือBangkok Design Week 2023ในพื้นที่9ย่านเศรษฐกิจสร้างสรรค์ทั่วกรุงเทพฯซึ่งปีนี้จัดขึ้นระหว่างวันที่4-12ก.พ. 66โดยกิจกรรมใน7วันที่ผ่านไปมีผู้สนใจเข้าร่วมกิจกรรมในแต่ละย่านทั้งส่วนนักท่องเที่ยวชาวไทยและต่างชาติ
สำหรับสุดสัปดาห์นี้วันที่11-12ก.พ. 66จะเป็น2วันสุดท้ายของเทศกาลรัฐบาลจึงขอเชิญประชาชนทั่วไปเข้าร่วมเพื่อเป็นการท่องเที่ยวพักผ่อนได้รับความบันเทิงไปพร้อมกับศึกษาเรียนรู้เกี่ยวกับการออกแบบที่มีความสำคัญต่อชีวิตประจำวันโดยทั้ง9ย่านเศรษฐกิจสร้างสรรค์ได้รวบรวมกิจกรรมไว้กว่า400โปรแกรมให้เลือกเข้าร่วมตามความสนใจอาทิการจัดแสดงผลงานและนิทรรศการจากนักสร้างสรรค์หลากหลายวงการการแสดงดนตรีและศิลปะร่วมสมัยเวิร์คชอปเสวนาเพื่อการเติมเต็มความรู้และแนวคิดใหม่จากนักสร้างสรรค์และผู้เชี่ยวชาญทั้งชาวไทยและต่างประเทศตลอดจนการออกร้านตลาดนัดสร้างสรรค์โดยผู้สนใจสามารถค้นหาพื้นที่และกิจกรรมของเทศกาลBangkok Design Week 2023ได้ที่เว็บไซต์https://www.bangkokdesignweek.com/bkkdw2023
น.ส.ไตรศุลีกล่าวว่าสำหรับ9ย่านซึ่งเป็นสถานที่จัดเทศกาลประกอบด้วย1)เจริญกรุง-ตลาดน้อย2)เยาวราช3)สามย่าน-สยาม4)อารีย์-ประดิพัทธ์5)พระนคร/ปากคลองตลาด/นางเลิ้ง6)วงเวียนใหญ่-ตลาดพลู/คลองสาน7)บางโพ8)พร้อมพงษ์9)เกษตรฯและพื้นที่อื่นๆ โดยทุกย่านดำเนินกิจกรรมภายใต้ธีมurban‘NICE’zationเมือง–มิตร–ดีเพื่อนำเสนอแนวคิดให้งานออกแบบทำให้เมืองดีขึ้นกระตุ้นให้ทุกคนร่วมกันพัฒนากรุงเทพฯให้ดีขึ้น
สำหรับBangkok Design Weekซึ่งปีนี้ดำเนินมาเป็นปีที่6ถือเป็นงานเทศกาลงานออกแบบที่ใหญ่ที่สุดในเอเชียตะวันออกเฉียงใต้และเป็นส่วนหนึ่งของการขับเคลื่อนเศรษฐกิจสร้างสรรค์เป็นเวทีแสดงผลงานของนักออกแบบและธุรกิจทั้งในและต่างประเทศรวมทั้งร่วมผลักดันกรุงเทพมฯให้เติบโตและโดดเด่นในฐานะเครือข่ายเมืองสร้างสรรค์ยูเนสโก(UNESCO Creative City Network)ในสาขาด้านการออกแบบ(Bangkok City of Design)และระหว่างการจัดงานยังส่งผลเชิงบวกต่อธุรกิจแวดล้อมอื่นๆไปพร้อมกัน เช่นร้านอาหารร้านกาแฟธุรกิจของฝาก-ของที่ระลึกโลจิสติกส์การท่องเที่ยวที่พักโรงแรมบริการขนส่งมวลชน
————
วันเสาร์ที่ 11 กุมภาพันธ์ 2566
11/02/2566
"ทิพานัน" ชี้รัฐบาลเล็งแก้ข้อร้องเรียนเงินเดือน ไม่ขึ้นมา10 ปี จากสมาคม อบต. ตั้งแต่ปี 62 หลังปรับขึ้นเงินเดือนกำนันและผู้ใหญ่บ้านไปก่อนแล้ว
"ทิพานัน" ชี้รัฐบาลเล็งแก้ข้อร้องเรียนเงินเดือน ไม่ขึ้นมา10 ปี จากสมาคม อบต. ตั้งแต่ปี 62 หลังปรับขึ้นเงินเดือนกำนันและผู้ใหญ่บ้านไปก่อนแล้ว   ย้ำปี66 โควิดคลี่คลายจึงอนุมัติขึ้นเงินเดือน  หวังบุคคลากร-ท้องถิ่นพัฒนาขึ้น  ไม่เกี่ยวหาเสียงการเมือง
วันนี้(11ก.พ.66)น.ส.ทิพานันศิริชนะรองโฆษกประจำสำนักนายกรัฐมนตรีกล่าวถึงกระแสวิพากษ์วิจารณ์พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกรณีขึ้นเงินเดือนให้กับผู้บริหารองค์การบริหารส่วนตำบล(อบต.)ว่าเป็นเรื่องที่มีการดำเนินการตามกระบวนการอย่างเป็นขั้นตอนโดยสมาคมอบต.แห่งประเทศไทยได้ยื่นข้อเสนอต่อกระทรวงมหาดไทยมาตั้งแต่ปี2562เนื่องจากไม่ได้มีการปรับค่าตอบแทนให้สอดคล้องกับสถานการณ์ปัจจุบันมานานกว่า10ปีและได้มีการติดตามความคืบหน้ามาเป็นลำดับ
"ในข้อเรียกร้องสมาคมอบต.แห่งประเทศไทยเมื่อปี2562นั้นพล.อ.อนุพงษ์เผ่าจินดารัฐมนตรีว่าการกระทรวงมหาดไทยเห็นด้วยในหลักการทั้งบรรเทาความเดือดร้อนและค่าครองชีพที่เพิ่มขึ้นและก่อนหน้านี้ได้มีการปรับขึ้นเงินเดือนของกำนันและผู้ใหญ่บ้านไปแล้วก่อนปี2562ดังนั้นเพื่อลดความเหลื่อมล้ำและหลักธรรมาภิบาลจึงเห็นควรปรับขึ้นเงินเดือนให้ เพื่อแก้ไขเรื่องดังกล่าวให้รวดเร็วที่สุดแต่ขณะนั้นมีสถานการณ์วิกฤติการแพร่ระบาดของเชื้อไวรัสโควิด-19จึงต้องชะลอไปก่อน"น.ส.ทิพานัน กล่าว
น.ส.ทิพานันกล่าวว่าเมื่อสถานการณ์คลี่คลายทางสมาคมอบต.แห่งประเทศไทยจึงได้มีการติดตามเรื่องดังกล่าวมายังพล.อ.อนุพงษ์เผ่าจินดารัฐมนตรีว่าการกระทรวงมหาดไทยอีกครั้งเมื่อวันที่24พฤศจิกายน2565 ในงาน"การพัฒนาศักยภาพของท้องถิ่นสู่ความเป็นเมืองตามหลักการกระจายอำนาจสู่ท้องถิ่นไทย" จ.เชียงใหม่อีกครั้งโดยมีผู้บริหารอบต. 5,300แห่งทั่วประเทศเข้าร่วมการสัมมนา ซึ่งพล.อ.อนุพงษ์ ได้มอบให้ผู้บริหารท้องถิ่นทำหนังสือราชการ พร้อมร่างหลักเกณฑ์การพิจารณาค่าตอบแทนต่างๆ เพื่อให้สอดคล้องกับสถานการณ์ปัจจุบันและข้อกฎหมายต่างๆ ในทันทีและเร่งติดตามเสมอมาเพราะพล.อ.อนุพงษ์ให้ความสำคัญกับการพัฒนาท้องถิ่นมาโดยตลอด
และเมื่อวันที่7กุมภาพันธ์2566ทางสมาคมอบต.แห่งประเทศไทยได้เข้าหารือกับนายพีระพันธุ์สาลีรัฐวิภาคเลขาธิการนายกรัฐมนตรี
เพื่อให้ข้อมูลถึงหลักเกณฑ์และความจำเป็นของอบต. ซึ่งนายพีระพันธุ์ในฐานะที่เป็นประธานกรรมการอำนวยการความเป็นธรรมและเร่งรัดการปฏิบัติราชการ จึงได้นำเรื่องเข้าสู่คณะกรรมการกลั่นกรองกฎหมายกระทรวงมหาดไทยผ่านความเห็นชอบในวันที่8กุมภาพันธ์2566ตามลำดับ
ดังนั้นจะเห็นได้ว่า พล.อ.อนุพงษ์เผ่าจินดารัฐมนตรีว่าการกระทรวงมหาดไทยได้รับเรื่องตั้งแต่ปี62และได้พยายามดำเนินการทันทีแต่ติดปัญหาวิกฤตโควิด เมื่อสถาการณ์คลี่คลายก็เดินหน้าแก้ไขปรับปรุง ส่วนที่นายพีระพันธุ์สาลีรัฐวิภาคนำเข้าสู่กระบวนการแก้ไขปัญหาก็เป็นไปตามขั้นตอนการแก้ไขปกติ ไม่ได้มีนัยยะทางการเมืองใดๆ หรือเกี่ยวข้องกับการหาเสียงเลือกตั้งที่จะหยิบยกมาโจมตีกัน
"ในส่วนการบริหารของ"พล.อ.ประยุทธ์"สะท้อนให้เห็นว่าให้ความสำคัญกับการพัฒนาท้องถิ่นทุกหน่วยงานยกระดับคุณภาพชีวิตประชาชน ซึ่งการปรับขึ้นเงินเดือนจะเป็นขวัญและกำลังใจของคนทำงานและลดความเหลื่อมล้ำได้ส่วนหนึ่งด้วย'น.ส.ทิพานันกล่าว
————
วันศุกร์ที่ 10 กุมภาพันธ์ 2566
รัฐมนตรีเกษตรฯ เปิดงานเกษตรอีสานใต้ ประจำปี 2566
รัฐมนตรีเกษตรฯ เปิดงานเกษตรอีสานใต้ ประจำปี 2566 พร้อมผลักดันเกษตรกรให้มีความเข้มแข็ง เชื่อมั่นสามารถเป็นมหาอำนาจทางด้านอาหารได้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ประธานเปิดงานเกษตรอีสานใต้ ประจำปี 2566 ซึ่งมหาวิทยาลัยอุบลราชธานี ร่วมกับกระทรวงเกษตรและสหกรณ์ สถาบันการศึกษา กระทรวงสาธารณสุข องค์กรปกครองส่วนท้องถิ่น และภาคเอกชน จัดขึ้น ภายใต้แนวคิด “โคก หนอง นา : ศาสตร์พระราชาเพื่อพัฒนาเกษตรที่ยั่งยืน” ระหว่างวันที่ 10 - 19 กุมภาพันธ์ 2566 ณ ลานกิจกรรมคณะเกษตรศาสตร์ มหาวิทยาลัยอุบลราชธานี
สำหรับการจัดงานดังกล่าว มีวัตถุประสงค์เพื่อเป็นการแสดงความรู้ ความก้าวหน้าทางเทคโนโลยี นวัตกรรมด้านการเกษตร การแปรรูปสร้างมูลค่า และการเสริมสร้างสุขภาวะที่ดีด้วยสินค้าเกษตรปลอดภัย อีกทั้งเป็นการสร้างอาชีพและการเป็นผู้ประกอบการรายใหม่ หรือ start up ให้แก่นักศึกษามหาวิทยาลัยอุบลราชธานี ซึ่งภายในงานกำหนดให้มีกิจกรรมต่าง ๆ ประกอบด้วย การจัดนิทรรศการความก้าวหน้าทางเทคโนโลยีการเกษตร การผลิตพืชและสัตว์เศรษฐกิจจากภาครัฐและเอกชน เครื่องจักรกลการเกษตร การให้ความรู้ด้านพืชเศรษฐกิจและพืชพลังงาน ให้แก่เกษตรกร การประกวดพืช สัตว์ การแปรรูปอาหาร การเผยแพร่ความรู้ทางการแพทย์ และสุขภาวะที่ดี อันมีรากฐานจากภูมิปัญญาไทย ภูมิปัญญาท้องถิ่น ตลอดจนการจำหน่ายพันธุ์ไม้ดอกไม้ประดับจากกลุ่มเกษตรกรกลุ่มต่าง ๆ จำนวนมากที่มาร่วมออกร้านครั้งนี้
นอกจากนี้ ยังมีการจัดนิทรรศการ “สุดยอด นิทรรศการเกษตรมีชีวิต” ที่ใหญ่ที่สุดในอีสานใต้ โคก หนอง นา สัตว์เศรษฐกิจ สัตว์เลี้ยงสวยงาม ทุ่งทานตะวัน สวนดอกไม้หลากสี อุโมงค์พืชผัก ระบบเพาะปลูกพืชไฮโดรโปนิค การผลิตมะเขือเทศในโรงเรือน นวัตกรรม ผลงานวิจัย ผลงานทางวิชาการ ผลผลิตจากการเรียนการสอน การให้คำปรึกษาจากหน่วยงานในสังกัดกระทรวงเกษตรและสหกรณ์ การแสดงสินค้าและการออกร้านจำหน่ายสินค้าของเกษตรกร บริษัทเอกชน เครื่องจักรกล อุปกรณ์ต่อพ่วง และเทคโนโลยีทางการเกษตร พันธุ์พืช พันธุ์สัตว์เลี้ยง สินค้ากลุ่มชุมชนและเกษตรกร การเสวนาวิชาการ การแลกเปลี่ยนเรียนรู้ การประกวดผลผลิตทางการเกษตร การอบรมเชิงปฏิบัติการ การแสดงศิลปวัฒนธรรมนักเรียน นักศึกษา เยาวชน และศิลปินมากมาย ตลอดจนการประกวดร้องเพลง การประกวดวงดนตรี และการประกวดธิดาสวนยาง เป็นต้น
"การจัดงานวันเกษตรอีสานใต้ในครั้งนี้มีความสำคัญกับภาคเกษตรเป็นอย่างมาก เพราะเป็นการบูรณาการร่วมกัน ทั้งภาครัฐ ภาคเอกชน สถาบันการศึกษา ประชาชน และเกษตรกร ซึ่งนอกจากจะเป็นสถานที่จำหน่ายสินค้าของพี่น้องเกษตรกรแล้ว ยังมีการถ่ายทอดเทคโนโลยีและนวัตกรรม เพื่อให้เกษตรกรสามารถนำไปพัฒนาในเรื่องการลดต้นทุน เพิ่มผลผลิต และรักษาคุณภาพสินค้าเกษตร อย่างไรก็ตาม เชื่อว่าภาคการเกษตรจะเปลี่ยนแปลงได้ต้องใช้คนรุ่นใหม่ โดยกระทรวงเกษตรฯ มี Smart Farmer และ Young Smart Farmer ที่เข้ามาปรับเปลี่ยนวิถีการทำการเกษตรของประเทศ โดยการใช้เทคโนโลยี การทำการตลาดด้วยตัวเอง ทั้งออนไลน์และออฟไลน์ ที่จะเป็นการยกระดับ พัฒนาคุณภาพชีวิต และเพิ่มรายได้ให้แก่เกษตรกร มั่นใจว่าถ้าเราช่วยกันสนับสนุนและผลักดันให้พี่น้องเกษตรกรมีความเข้มแข็ง ประเทศก็จะเข้มแข็ง และสามารถเป็นมหาอำนาจทางด้านอาหารได้" ดร.เฉลิมชัย กล่าว
วันศุกร์ที่ 10 กุมภาพันธ์ 2566
10/02/2566
โฆษกรัฐบาลเผย นายกฯ สั่งการให้ความช่วยเหลือตุรกีอย่างเต็มที่ รวมทั้งสั่งการหน่วยงานที่เกี่ยวข้องดูแลประชาชนไทยในพื้นที่ และให้ความช่วยเหลือในส่วนของการจัดการร่างผู้เสียชีวิตหญิงชาว
โฆษกรัฐบาลเผย นายกฯ สั่งการให้ความช่วยเหลือตุรกีอย่างเต็มที่ รวมทั้งสั่งการหน่วยงานที่เกี่ยวข้องดูแลประชาชนไทยในพื้นที่ และให้ความช่วยเหลือในส่วนของการจัดการร่างผู้เสียชีวิตหญิงชาวไทย ทั้งนี้ หวังเป็นอย่างยิ่งว่าทางตรุกีจะผ่านพ้นวิกฤตครั้งนี้ไปได้โดย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบความคืบหน้าทีม USAR Thailand พร้อมด้วยสุนัขกู้ภัย เดินทางถึงสนามบินอิสตันบูลแล้ว ซึ่งนายกรัฐมนตรีได้สั่งการหน่วยงานที่เกี่ยวข้องประสานงานให้ความช่วยเหลือตามความต้องการแก่ตุรกีอย่างเต็มที่
โฆษกประจำสำนักนายกรัฐมนตรี กล่าวว่า รัฐบาลไทยได้พิจารณาให้ความช่วยเหลือด้านมนุษยธรรมแก่สาธารณรัฐตุรกี ภายใต้ปฏิบัติการ “Thailand for Turkiye” โดยส่งทีมค้นหาและกู้ภัยในเขตเมือง (Urban Search and Rescue) หรือทีม USAR Thailand จำนวน 42 คน และสุนัขกู้ภัย 2 ตัว พร้อมอุปกรณ์ค้นหาและกู้ภัย ครุภัณฑ์และเวชภัณฑ์ 215 รายการ ตามความต้องการของสถานเอกอัครราชทูตุรกี เพื่อเข้าร่วมสนับสนุนการให้ความช่วยเหลือผู้ประสบภัยจากเหตุแผ่นดินไหว ซึ่งเป็นการประกอบกำลังของกรมป้องกันและบรรเทาสาธารณภัย กระทรวงมหาดไทย สำนักป้องกันและบรรเทาสาธารณภัยกรุงเทพมหานคร ทีมสุนัขค้นหาและกู้ภัยจาก Thailand rescue Dog (THAI RDA) วิศวกรรมสถานแห่งประเทศไทย ในพระบรมราชูปถัมภ์ บริษัท เอ็นพีซี เซฟตี้ แอนด์ เอ็นไวรอน เมนทอล เซอร์วิส จำกัด โรงพยาบาลเลิดสิน และโรงพยาบาลราชวิถี
โฆษกประจำสำนักนายกรัฐมนตรี กล่าวเพิ่มเติมว่า จากเหตุการณ์ภัยพิบัติแผ่นดินไหวที่ตรุกี ในวันที่ 6 กุมภาพันธ์ 2566 ที่ผ่านมา ทำให้ตรุกีได้รับความเสียหายอย่างมาก และต้องใช้เวลาเพื่อนำไปสู่การฟื้นฟูที่สมบูรณ์ รัฐบาลไทยได้ให้ความช่วยเหลือทางตุรกี โดยเบื้องต้นได้ให้ความช่วยเหลือทางมนุษยธรรมในหลายๆ รูปแบบ โดยรัฐบาลไทยพร้อมให้ความช่วยเหลืออื่น ๆ ตามความต้องการของทางตุรกี
“นายกรัฐมนตรีตระหนักดีว่าตุรกีเป็นหนึ่งในมิตรประเทศที่สำคัญของไทย และเชื่อมั่นถึงความช่วยเหลือระหว่างกันในช่วงเวลาแห่งความท้าทาย โดยได้สั่งการหน่วยงานที่เกี่ยวข้องให้หารือแนวทางการให้ความช่วยเหลือที่จำเป็นเร่งด่วนและช่องทางการจัดส่งความช่วยเหลือในเบื้องต้น ซึ่งมีการดำเนินการแล้วในเบื้องต้น ตลอดจน นายกรัฐมนตรีได้สั่งการให้ประเมินการช่วยเหลือหากทางตุรกีร้องขอ โดยหวังเป็นอย่างยิ่งว่าทางตรุกีจะผ่านพ้นวิกฤตครั้งนี้ไปได้โดยเร็ว” นายอนุชาฯ กล่าว
ทั้งนี้ โฆษกประจำสำนักนายกรัฐมนตรีกล่าวว่า นายกรัฐมนตรีได้รับรายงานว่าสถานเอกอัครราชทูต ณ กรุงอังการา กระทรวงการต่างประเทศ ได้ติดต่อญาติผู้เสียชีวิตหญิงชาวไทย เพื่อดำเนินการเกี่ยวกับการจัดการร่างของผู้เสียชีวิต และได้สั่งการให้ดูแลและติดต่อ ประชาสัมพันธ์ความช่วยเหลือชาวไทยในพื้นที่อย่างต่อเนื่อง
วันเสาร์ที่ 11 กุมภาพันธ์ 2566
11/02/2566
ด่วน!! กรมการจัดหางาน สำรวจความต้องการไปทำงานภาคเกษตรตามฤดูกาลเกาหลีใต้ (วีซ่า E- 8) ผ่านเว็บไซต์ doe.go.th/overseas ตั้งแต่บัดนี้ถึง 28 ก.พ. 66
นายไพโรจน์ โชติกเสถียร อธิบดีกรมการจัดหางาน เปิดเผยว่า สืบเนื่องจากการเดินทางไปสาธารณรัฐเกาหลีเพื่อเจรจาเรื่องโควตางานเกษตรตามฤดูกาลกับเมืองต่าง ๆ เมื่อเดือนมิถุนายน 2565
ทางการไทยโดยกระทรวงแรงงาน และกระทรวงยุติธรรม ของสาธารณรัฐเกาหลี ได้แลกเปลี่ยนข้อมูลและหารือร่วมกันเพื่อขจัดปัญหาและอุปสรรคในการจัดส่งแรงงานตามฤดูกาล (วีซ่า E- 8) ไปทำงานในสาธารณรัฐเกาหลีมาโดยตลอด ความคืบหน้าล่าสุดเมื่อวันที่ 1 กุมภาพันธ์ 2566 แผนกวีซ่าและการควบคุมพำนักของสำนักงานตรวจคนเข้าเมืองกระทรวงยุติธรรม สาธารณรัฐเกาหลี ได้แจ้งมาตรการที่ได้รับการปรับปรุงและแจ้งเวียนให้ทุกองค์กรปกครองส่วนท้องถิ่น (อปท.) ทราบ ซึ่งกำหนดเงื่อนไขสำคัญที่จำเป็นต้องระบุใน MOU คือต้องมีการระบุจังหวัดที่จะดำเนินการคัดเลือกและจัดส่งแรงงาน กรมการจัดหางาน จึงเปิดแบบสำรวจให้แรงงานไทยที่ต้องการไปทำงานเกษตรตามฤดูกาล ณ สาธารณรัฐเกาหลี แจ้งความต้องการผ่านเว็บไซต์กองบริหารแรงงานไทยไปต่างประเทศ doe.go.th/overseas ตั้งแต่บัดนี้ถึง 28 ก.พ. 66 เพื่อสำรวจจำนวนความต้องการไปทำงาน ความถนัดด้านงานเกษตร และภูมิลำเนา โดยคุณสมบัติเบื้องต้น ต้องมีสัญชาติไทย อายุระหว่าง 25 - 50 ปี และมีการขึ้นทะเบียนเป็นเกษตรกรหรือมีประสบการณ์งานเกษตร 1 ปีขึ้นไป
ด้านนายโอวาท ทองบ่อมะกรูด ผู้ตรวจราชการกรม กรมการจัดหางานกล่าวว่า ทางการไทยได้ร่วมกับทางการเกาหลีใต้กำหนดให้องค์กรปกครองส่วนท้องถิ่นของสาธารณรัฐเกาหลี จำนวน 2 แห่ง ประกอบด้วย อำเภอจินชอน และอำเภอจินอัน เป็นอำเภอนำร่องที่จะลงนามในบันทึกข้อตกลงจัดส่งแรงงานภาคเกษตรตามฤดูกาล (วีซ่า E-8) ซึ่งทางการเกาหลีใต้ระบุอย่างชัดเจนให้กรมการจัดหางาน เป็นหน่วยงานจัดส่งแรงงาน ทำหน้าที่รับสมัคร คัดเลือก และจัดส่งแรงงานตามฤดูกาล โดยห้ามบริษัทจัดหางานเข้าแทรกแซงและทำสัญญาซ้อนกับแรงงาน และด้วยข้อตกลงนี้เป็นในลักษณะจัดส่งคนไทยไปทำงานต่างประเทศโดยรัฐ กรมการจัดหางานจะไม่คิดค่าบริการใด ๆ นอกเหนือจากค่าใช้จ่ายจัดส่งแรงงานขั้นพื้นฐาน
ทั้งนี้ กรมการจัดหางานขอย้ำว่าการแจ้งความต้องการครั้งนี้ เป็นเพียงการสำรวจความต้องการเท่านั้น โปรดอย่าหลงเชื่อผู้แอบอ้างว่าสามารถดำเนินการใด ๆ เพื่อช่วยให้ท่านได้รับการคัดเลือก เพราะอาจถูกหลอกลวงให้เสียทรัพย์ โดยผู้ที่สนใจสามารถติดตามข่าวสารจากกรมการจัดหางานได้ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือสายด่วนกระทรวงแรงงาน โทร. 1506 กด 2 กรมการจัดหางาน
วันเสาร์ที่ 11 กุมภาพันธ์ 2566
11/02/2566
“ธนกร” เผย “บิ๊กตู่” มอบหมายลงพื้นที่นครศรีธรรมราชรับฟังปัญหาจากคนพื้นที่โดยตรง เพื่อวางแนวทางแก้ไขให้ตอบโจทย์และตรงจุด ตามนโยบายของนายกฯ ต้องไม่ทิ้งใครไว้ข้างหลัง
“ธนกร” เผย “บิ๊กตู่” มอบหมายลงพื้นที่นครศรีธรรมราชรับฟังปัญหาจากคนพื้นที่โดยตรง เพื่อวางแนวทางแก้ไขให้ตอบโจทย์และตรงจุด ตามนโยบายของนายกฯ ต้องไม่ทิ้งใครไว้ข้างหลัง
วันนี้(11ก.พ.66)นายธนกร วังบุญคงชนะรัฐมนตรีประจำสำนักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบหมายให้ตนลงพื้นที่ตรวจราชการจ.นครศรีธรรมราชในวันพรุ่งนี้(12กุมภาพันธ์2566)เพื่อติดตามการดำเนินงานตามโครงการของรัฐพร้อมทั้งพบปะผู้นำส่วนราชการและภาคประชาชนเพื่อรับฟังปัญหาและความต้องการของประชาชนในพื้นที่อ.จุฬาภรณ์และอ.ชะอวดเพื่อประสานกับหน่วยงานที่เกี่ยวข้องให้เร่งเข้าไปดำเนินการแก้ปัญหาให้กับประชาชนโดยเร็วที่สุดทั้งนี้เป็นวัตถุประสงค์ของท่านนายกฯที่ต้องการให้รัฐบาลลงพื้นที่เพื่อรับฟังปัญหาจากประชาชนอย่างใกล้ชิดเพื่อจะได้เข้าไปแก้ปัญหาได้ถูกจุดและตรงกับที่ประชาชนต้องการให้รัฐบาลเข้าไปช่วยเหลืออย่างแท้จริง
“ท่านนายกฯรับทราบถึงปัญหาของประชาชนในพื้นที่ซึ่งมักจะประสบปัญหาด้านทรัพยากรธรรมชาติสิ่งแวดล้อมและภัยพิบัติรวมถึงปัญหาด้านการเกษตรมาโดยตลอดท่านนายกฯจึงมอบหมายให้ผมลงพื้นที่จ.นครศรีธรรมราชในครั้งนี้เพื่อเข้าไปรับทราบปัญหาแบบลงลึกถึงประชาชนจะได้หาแนวทางในการช่วยเหลืออย่างถูกต้องต่อไป อย่างไรก็ตามผมในฐานะลูกหลานชาวนครศรีธรรมราชพร้อมที่จะเข้าไปช่วยแก้ปัญหาให้กับพี่น้องชาวนครศรีธรรมราชอย่างเต็มที่โดยแนวทางที่ผมวางไว้เบื้องต้นนั้นการเข้าไปแก้ปัญหาของรัฐบาลจะต้องตอบโจทย์และตรงจุดให้มากที่สุดตามที่ท่านนายกฯได้ให้แนวทางไว้ว่าจะต้องไม่ทิ้งใครไว้ข้างหลัง”นายธนกรกล่าว
———————
วันเสาร์ที่ 11 กุมภาพันธ์ 2566
11/02/2566
นายกรัฐมนตรีพอใจเงินเฟ้อเริ่มชะลอ ม.ค.66 อยู่ในระดับต่ำสุดในรอบ 9 เดือน ชี้แนวโน้มดีตามทิศทางราคาพลังงานโลกคลี่คลาย
นายกรัฐมนตรีพอใจเงินเฟ้อเริ่มชะลอ ม.ค.66 อยู่ในระดับต่ำสุดในรอบ 9 เดือน ชี้แนวโน้มดีตามทิศทางราคาพลังงานโลกคลี่คลาย พร้อมขอบคุณทุกหน่วยงานออกมาตรการดูแลประชาชนช่วงเผชิญค่าครองชีพสูง ผู้ประกอบการช่วยตรึงราคาสินค้า
วันนี้(11ก.พ.66)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหมพอใจกับสถานการณ์เงินเฟ้อตามที่กระทรวงพาณิชย์ได้รายงานล่าสุดว่าในเดือนม.ค. 66เงินเฟ้ออยู่ที่ร้อยละ5.02ชะลอลงจากร้อยละ5.89ในเดือนก่อนหน้าและเป็นระดับต่ำที่สุดในรอบ9เดือนและระยะต่อไปมีแนวโน้มดีขึ้นต่อเนื่องตามสถานการณ์ราคาพลังงานโลกที่คลายคลี่คลายเมื่อเทียบกับปี2565โดยกระทรวงพาณิชย์คาดว่าปีนี้เงินเฟ้อจะปรับลดลงมาเหลือร้อยละ2-3เมื่อเทียบกับร้อยละ6.08ในปีที่ผ่านมา
ทั้งนี้เงินเฟ้อที่เริ่มชะลอลงได้ชี้ถึงแนวโน้มภาระด้านราคาหรือค่าครองชีพของประชาชนจะชะลอลงด้วยซึ่งเป็นไปตามเป้าหมายทางนโยบายที่นายกรัฐมนตรีได้กำชับและมีข้อสั่งการหน่วยงานต่างๆที่เกี่ยวข้องในการออกมาตรการต่างๆเพื่อช่วยเหลือลดภาระที่ประชาชนต้องเผชิญกับค่าครองชีพที่สูงขึ้นในช่วงมีวิกฤตราคาพลังงานโลกตลอดปี2565ที่ผ่านมา
น.ส.ไตรศุลีกล่าวว่า นายกรัฐมนตรีได้ขอบคุณทุกหน่วยงานทั้งหน่วยหลักที่ดูแลโครงการหรือมาตรการช่วยเหลือดูแลค่าครองชีพประชาชนและหน่วยงานสนับสนุนตลอดจนผู้ประกอบการภาคธุรกิจที่ให้ความร่วมมือกับรัฐบาลในการตรึงราคาสินค้าโดยเฉพาะราคาสินค้าจำเป็นในชีวิตประจำวันซึ่งการที่ประชาชนยังมีกำลังซื้อที่ดีเห็นได้จากการบริโภคที่ยังขยายตัวเป็นผลสะท้อนความสำเร็จของความร่วมมือทุกภาคส่วนทั้งรัฐผู้ประกอบการเอกชนที่มีเป้าหมายเดียวกันคือการดูแลความเป็นอยู่ของประชาชนให้ผ่านพ้นช่วงวิกฤตไปด้วยกัน
“ปี2565ไทยต้องเผชิญกับวิกฤตพลังงานเช่นเดียวกับทุกประเทศทั่วโลกโดยเงินเฟ้อไทยเฉลี่ยร้อยละ6.08เป็นระดับสูงที่สุดในรอบ24ปีซึ่งนายกรัฐมนตรีย้ำกับทุกหน่วยงานอย่างต่อเนื่องในการช่วยกันดูแลประชาชนทั้งเรื่องการแบ่งเบาภาระค่าครองชีพการแก้ไขปัญหาหนี้สินการปรับดอกเบี้ยอย่างค่อยเป็นค่อยไปสอดคล้องกับเศรษฐกิจควบคู่กับการดูแลวินัยการคลังของประเทศซึ่งในภาพรวมทุกหน่วยงานร่วมกันดูแลได้เป็นอย่างดีจนถึงขณะนี้ที่สถานการณ์ทั้งเศรษฐกิจภาพรวมและเงินเฟ้อเริ่มดีขึ้น”น.ส.ไตรศุลีกล่าว
—————
วันเสาร์ที่ 11 กุมภาพันธ์ 2566
ดีอีเอส เตือน คนร้ายอ้างเป็นกรมพัฒนาธุรกิจการค้า หลอกให้อัปเดตข้อมูล
ดีอีเอส เตือน คนร้ายอ้างเป็นกรมพัฒนาธุรกิจการค้า หลอกให้อัปเดตข้อมูล
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวงเผยว่าได้พบการหลอกลวงของคนร้ายอ้างเป็นเจ้าหน้าที่กรมพัฒนาธุรกิจการค้าแจ้งประชาชนผ่านการโทรไลน์และlinkขอให้เข้าอัปเดทข้อมูลเพื่อให้เงินช่วยเหลือ
จากกรณีที่มีการเผยแพร่ว่ามีเจ้าหน้าที่กรมพัฒนาธุรกิจการค้าติดต่อประชาชนผ่านการโทรศัพท์และให้กรอกข้อมูลผ่านช่องทางไลน์เพื่อขอข้อมูลส่วนบุคคลหรือข้อมูลนิติบุคคลนำไปอัปเดท(Update)ฐานข้อมูลหรือให้เงินช่วยเหลือทางกรมพัฒนาธุรกิจการค้ากระทรวงพาณิชย์ได้ตรวจสอบข้อมูลและชี้แจงว่ากรมพัฒนาธุรกิจการค้าไม่มีนโยบายในการโทรศัพท์เพื่อติดต่อหาประชาชนหรือส่งลิงก์ให้กรอกข้อมูลผ่านไลน์รวมทั้งขอข้อมูลส่วนบุคคลและให้อัปเดตข้อมูลนิติบุคคลในการเสนอเงินช่วยเหลือธุรกิจแต่อย่างใด
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมพัฒนาธุรกิจการค้าสามารถติดตามได้ที่เว็บไซต์https://www.dbd.go.th/หรือโทร1570ซึ่งการกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
_______________
วันเสาร์ที่ 11 กุมภาพันธ์ 2566
องค์การอนามัยโลก ยกย่องบุคลากรสาธารณสุขไทย รับรางวัล “Sasakawa Health Prize” ประจำปี 2566
องค์การอนามัยโลก ยกย่องบุคลากรสาธารณสุขไทย มอบรางวัล “Sasakawa Health Prize” ประจำปี 2566 ให้แก่ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก ผู้มีบทบาทในการป้องกันและควบคุมโรคธาลัสซีเมียในประเทศไทย
องค์การอนามัยโลก ยกย่องบุคลากรสาธารณสุขไทย มอบรางวัล “Sasakawa Health Prize” ประจำปี 2566ให้แก่ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก ผู้มีบทบาทในการป้องกันและควบคุมโรคธาลัสซีเมียในประเทศไทย สื่อสารให้ประชาชนปรับปรุงพฤติกรรมป้องกันและควบคุมโรคเบาหวานและโรคความดันโลหิตสูง ลดค่าใช้จ่ายในการเดินทาง ค่ารักษาพยาบาล และผลักดันหลักสูตรผู้ช่วยพยาบาล แก่ อสม.
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ ระดับ 11) และโฆษกกระทรวงสาธารณสุข กล่าวว่า เมื่อวันที่ 7 กุมภาพันธ์ 2566 ที่ผ่านมา ที่ประชุมคณะกรรมการบริหารองค์การอนามัยโลกสมัยที่ 152 ได้ประกาศรับรองให้บุคลากรสาธารณสุขไทย ได้แก่ ศาสตราจารย์พิเศษ นายแพทย์วิชัย เทียนถาวรอธิการบดีสถาบันพระบรมราชชนก ได้รับรางวัลSasakawa Health Prize ประจำปี 2566 โดยจะมีพิธีมอบโล่ประกาศเกียรติคุณในระหว่างการประชุมสมัชชาอนามัยโลก สมัยที่ 76 ในเดือนพฤษภาคม 2566
นายแพทย์รุ่งเรือง กล่าวต่อว่า กระทรวงสาธารณสุข โดยกองการต่างประเทศ ร่วมกับสถาบันพระบรมราชชนกได้เสนอชื่อ ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก เพื่อเข้ารับรางวัลSasakawa Health Prize จากบทบาทสำคัญในการดำเนินนโยบายการป้องกันและควบคุมโรคธาลัสซีเมียในประเทศไทยเมื่อครั้งดำรงตำแหน่งอธิบดีกรมอนามัย โดยริเริ่มการรณรงค์ “เลือกคู่ เลือกครรภ์ เลือกคลอด ปลอดธาลัสซีเมีย”เพื่อลดความชุกของโรคธาลัสซีเมียชนิดรุนแรงในประเทศไทย รวมถึงเมื่อครั้งดำรงตำแหน่งคณบดีและผู้ก่อตั้งคณะแพทยศาสตร์ มหาวิทยาลัยพะเยา ได้ริเริ่มโครงการ “ปิงปองจราจรชีวิต 7 สี” ซึ่งเป็นเครื่องมือในการสื่อสารที่ช่วยให้ประชาชนปรับปรุงพฤติกรรมเพื่อป้องกันและควบคุมโรคเบาหวานและโรคความดันโลหิตสูง รวมถึงเป็นการคัดกรองโรคเบาหวานและโรคความดันโลหิตสูงขั้นพื้นฐานที่สามารถลดอัตราการรับประทานยา ประหยัดค่าเดินทางและค่ารักษาพยาบาลของประชาชน และลดภาระงานของเจ้าหน้าที่สาธารณสุข
นอกจากนี้ ในปัจจุบันยังได้ผลักดันให้สถาบันพระบรมราชชนก รับสมัครนักเรียนมัธยมปลายที่อาศัยอยู่บริเวณชายแดนและพื้นที่ห่างไกลจากการเข้าถึงบริการสาธารณสุข เข้ารับการศึกษาและฝึกอบรมในหลักสูตรด้านวิทยาศาสตร์สุขภาพ เมื่อสำเร็จการศึกษาสามารถกลับไปดูแลประชาชนในภูมิลำเนา และยังสนับสนุนให้มีการฝึกอบรมหลักสูตรผู้ช่วยพยาบาลแก่อาสาสมัครสาธารณสุขประจำหมู่บ้าน (อสม.) เพื่อพัฒนาขีดความสามารถในการให้การดูแลประชาชนในชุมชน
สำหรับรางวัล “Sasakawa Health Prize” ก่อตั้งขึ้นในปี 2527 ตามความคิดริเริ่มและด้วยทุนสนับสนุนจากมูลนิธิอุตสาหกรรมการต่อเรือแห่งประเทศญี่ปุ่น และมูลนิธิSasakawa Memorial Health Foundation เพื่อมอบให้กับบุคคล สถาบัน องค์กรพัฒนาเอกชน หรือองค์กรที่ประสบความสำเร็จในการทำงานด้านนวัตกรรมที่โดดเด่นในการพัฒนาบริการปฐมภูมิ ซึ่งที่ผ่านมา มีบุคลากรสาธารณสุขของไทยได้รับรางวัลSasakawa Health Prize จำนวน 2 ท่านได้แก่ ศาสตราจารย์ นายแพทย์อมร นนทสุต ในปี 2529 และนายแพทย์ไพศาล ร่วมวิบูลย์สุข ในปี 2565
***************************************** 11 กุมภาพันธ์ 2566
*************************
วันเสาร์ที่ 11 กุมภาพันธ์ 2566
11/02/2566
รัฐบาลโชว์ผลงานด้านน้ำ 2 พื้นที่จังหวัดภาคเหนือตอนล่าง 4 ปีขับเคลื่อนเกือบ 3,000 โครงการ ส่งผลต่อชีวิตความเป็นอยู่ที่ดีขึ้นของประชาชน และเศรษฐกิจของประเทศ
รัฐบาลโชว์ผลงานด้านน้ำ 2 พื้นที่จังหวัดภาคเหนือตอนล่าง 4 ปีขับเคลื่อนเกือบ 3,000 โครงการ ส่งผลต่อชีวิตความเป็นอยู่ที่ดีขึ้นของประชาชน และเศรษฐกิจของประเทศ
วันนี้(11ก.พ.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเผยว่ารัฐบาลโดยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามความก้าวหน้าการพัฒนาทรัพยากรน้ำของประเทศต่อเนื่องให้ความสำคัญกับบริหารจัดการทรัพยากรน้ำของประเทศอย่างเป็นระบบให้มีน้ำเพียงพอสำหรับประชาชนในทุกมิติทั้งด้านการเกษตรอุปโภคบริโภคและการท่องเที่ยวด้านอุตสาหกรรมการรักษาระบบนิเวศรวมทั้งแก้ไขปัญหาน้ำท่วมน้ำแล้งอย่างยั่งยืนล่าสุดกับผลความก้าวหน้าการพัฒนาทรัพยากรน้ำในพื้นที่2จังหวัดภาคเหนือตอนล่างซึ่งรัฐบาลได้มีการเร่งรัดผลักดันการขับเคลื่อนโครงการด้านน้ำตลอด4ปีที่ผ่านมา(ปี2561-2565)รวมเกือบ3,000โครงการแบ่งเป็นจังหวัดพิษณุโลก1,881โครงการและจังหวัดนครสวรรค์1,087โครงการเช่นประตูระบายน้ำท่านางงามพร้อมอาคารประกอบโครงการก่อสร้างและเพิ่มประสิทธิภาพระบบรวบรวมน้ำเสียเทศบาลนครพิษณุโลกแก้มลิงคลองละหานพร้อมอาคารประกอบแก้มลิงบึงบอระเพ็ดจังหวัดนครสวรรค์ ระบบป้องกันน้ำท่วมพื้นที่ชุมชนวัดไทรย์อำเภอเมืองนครสวรรค์ เป็นต้น
“นายกรัฐมนตรีเน้นย้ำให้สำนักงานทรัพยากรน้ำแห่งชาติ(สทนช.)บูรณาการร่วมกับหน่วยงานที่เกี่ยวข้องเร่งดำเนินการตามแผนการพัฒนาโครงการต่างๆภายใต้แผนแม่บทน้ำ20ปีเพื่อให้ทรัพยากรน้ำของประเทศเกิดความมั่นคงส่งผลต่อชีวิตความเป็นอยู่ที่ดีขึ้นของประชาชนและเศรษฐกิจของประเทศพร้อมทั้งให้มีการประชาสัมพันธ์สร้างการรับรู้ให้กับประชาชนต่อเนื่องให้เห็นถึงความจำเป็นและประโยชน์ที่ประชาชนจะได้รับจากการดำเนินโครงการต่างๆของรัฐบาลเพื่อให้เกิดความร่วมมือจากประชาชนทุกฝ่ายในการร่วมกันขับเคลื่อนโครงการให้เกิดผลสำเร็จตามเป้าหมายและให้มีน้ำเพียงพอสำหรับประชาชนทุกกลุ่มและป้องกันไม่ให้เกิดภาวะภัยแล้งและน้ำท่วมในพื้นที่โดยเฉพาะลุ่มน้ำยมที่รัฐบาลได้เร่งแก้ไขปัญหาน้ำท่วมน้ำแล้งซ้ำซากให้เกิดความยั่งยืนซึ่งประตูระบายน้ำท่านางงามอำเภอบางระกำจังหวัดพิษณุโลกเป็น1ใน4โครงการที่จะบรรเทาปัญหาอุทกภัยและภัยแล้งในพื้นที่ลุ่มน้ำยมตอนล่างโดยเมื่อก่อสร้างแล้วเสร็จคาดจะทำให้สามารถเก็บกักน้ำในแม่น้ำยมได้เพิ่มขึ้น และมีปริมาณน้ำเพียงพอจัดสรรให้กับภาคการเกษตรรวมถึงช่วยเพิ่มระดับน้ำใต้ดินของพื้นที่ข้างเคียงด้วย
รวมทั้งการเร่งดำเนินการโครงการเขื่อนป้องกันตลิ่งริมแม่น้ำน่านต.พลายชุมพลอ.เมืองจ.พิษณุโลกให้เป็นไปตามแผนงานและป้องกันไม่ให้ถูกกัดเซาะเพิ่มเติมโดยเร่งดำเนินการแก้ไขให้ครอบคลุมทั้ง2ฝั่งแม่น้ำรวมถึงการบริหารจัดการน้ำในพื้นที่บึงบอระเพ็ดจ.นครสวรรค์ให้บูรณาการการดำเนินงานกับทุกส่วนงานที่เกี่ยวข้องเช่นการทำประมงการเกษตรกรรมการท่องเที่ยวการอนุรักษ์เพื่อให้บึงบอระเพ็ดกลับมาเป็นแหล่งน้ำธรรมชาติที่มีความอุดมสมบูรณ์ส่งผลให้คุณภาพชีวิตของประชาชนและระบบนิเวศสิ่งแวดล้อมโดยรอบดีขึ้นตามไปด้วย”นายอนุชาฯกล่าว
——————
วันเสาร์ที่ 11 กุมภาพันธ์ 2566
11/02/2566
โฆษกรัฐบาลเผย นายกฯ ยินดี ไทยติดอันดับ 10 ของประเทศที่มีอิทธิพลในเอเชีย (The Asia Power Index 2023)
สะท้อนความเชื่อมั่นในเวทีนานาชาติ ย้ำศักยภาพทางเศรษฐกิจที่แข็งแกร่ง
วันนี้ (11 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับผลการจัดอันดับดัชนีชี้วัดประเทศที่มีอิทธิพลในเอเชีย (The Asia Power Index 2023) จาก Lowy Institute สถาบันค้นคว้าวิจัยด้านนโยบายระหว่างประเทศของประเทศออสเตรเลีย ซึ่งไทยอยู่ในอันดับที่ 10 ของประเทศที่มีอิทธิพลที่สุดในเอเชีย ด้วยคะแนนรวม 18.7 คะแนน จากทั้งหมด 26 ประเทศและเขตเศรษฐกิจ (https://power.lowyinstitute.org/) โดยอันดับที่ 1 – 9 คือ สหรัฐฯ จีน ญี่ปุ่น อินเดีย รัสเซีย ออสเตรเลีย เกาหลีใต้ สิงคโปร์ และอินโดนีเซีย ตามลำดับ
โฆษกประจำสำนักนายกรัฐมนตรีกล่าวว่า ผลการจัดอันดับดังกล่าว พิจารณาจากการคำนวนคะแนนจากตัวชี้วัด 8 ด้านหลัก ได้แก่ 1. ความสามารถทางเศรษฐกิจ (Economic capability) 2. ความสามารถทางการทหาร (Military Capability) 3. ความยืดหยุ่น (Resilience) 4. แหล่งทรัพยากรในอนาคต (Future resources) 5. ความสัมพันธ์ทางเศรษฐกิจ (Economic relationships) 6. เครือข่ายด้านความมั่นคง (Defence networks) 7. อิทธิพลทางการทูต (Diplomatic influence) และ 8. อิทธิพลทางวัฒนธรรม (Cultural influence)
นอกจากนี้ รายงานยังระบุเพิ่มเติมว่า ประเทศไทยมีความเข้มแข็งที่สุดในตัวชี้วัดความสัมพันธ์ทางเศรษฐกิจ และมีการปรับปรุงมากที่สุดในด้านแหล่งทรัพยากรในอนาคตและการมีมาตรการต่าง ๆ ผ่านอิทธิพลทางการทูต แม้บางด้านจะมีอันดับที่ลดลงเนื่องจากสถานการณ์โควิด -19 แต่ในภาพรวมถือได้ว่า ไทยมีอิทธิพลในภูมิภาคมากกว่าที่คาดการณ์ไว้ เนื่องจากมีทรัพยากรที่เพียงพอ สอดคล้องกับดัชนีด้านพลังงาน (Power gap) ซึ่งไทยมีพัฒนาการต่อเนื่องนับตั้งแต่ปี 2565 (https://power.lowyinstitute.org/power-gap/)
“นายกรัฐมนตรีชื่นชมผลการจัดอันดับดังกล่าว สะท้อนความเชื่อมั่นของประเทศไทยในเวทีนานาชาติ นับเป็นผลสำเร็จจากการขับเคลื่อนนโยบายด้านต่าง ๆ ของรัฐบาล ซึ่งต้องขอบคุณการบูรณาการความร่วมมือจากทุกหน่วยงานที่เกี่ยวข้อง พร้อมเชื่อมั่นว่า ด้วยศักยภาพของประเทศไทยที่มีความพร้อมในทุกมิติ ทั้งทรัพยากร และการเตรียมความพร้อมแก้ไขปัญหาสิ่งแวดล้อม เน้นแนวทางการเดินหน้าแบบสมดุล ใช้พลังงานอย่างยั่งยืน ตลอดจนรัฐบาลได้วางแนวทางการพัฒนาเพื่อเพิ่มขีดความสามารถทางการแข่งขันของประเทศ พัฒนาโครงสร้างพื้นฐาน เตรียมพร้อมรองรับการเติบโตทางเศรษฐกิจที่ก้าวหน้า ซึ่งรวมไปถึงการรองรับการค้าการลงทุน ไทยจะเป็นประเทศที่โดดเด่นมีความสำคัญทุกด้านในภูมิภาคโดยเฉพาะทางเศรษฐกิจ” นายอนุชาฯ กล่าว
วันเสาร์ที่ 11 กุมภาพันธ์ 2566
Skill Expo Thailand  2022 สุดปัง ! พัฒนาแรงงานสู่ทศวรรษที่ 21 เยาวชนตอบรับเกินคาด
Skill Expo Thailand  2022  สุดปัง ! ผลตอบรับดีเยี่ยม เยาวชนสนใจเปิดโลกทัศน์แรงงานยุคใหม่สู่ทศวรรษที่ 21
วันพุธที่ 1 กุมภาพันธ์ 2566
01/02/2566
​ออมสิน ปรับขึ้นดอกเบี้ยเงินฝากและเงินกู้ ตามทิศทางดอกเบี้ยนโยบาย
ธนาคารออมสินปรับขึ้นดอกเบี้ยเงินฝากและเงินกู้เพื่อให้สอดคล้องกับอัตราดอกเบี้ยนโยบายของธนาคารแห่งประเทศไทย
นายวิทัย รัตนากร ผู้อำนวยการธนาคารออมสิน เปิดเผยว่า ตามที่คณะกรรมการนโยบายการเงิน (กนง.) ได้ประกาศขึ้นอัตราดอกเบี้ยนโยบาย 0.25% ต่อปี จาก 1.25% ต่อปี เป็น 1.50% ต่อปี มีผลตั้งแต่วันที่ 25 มกราคม 2566 ที่ผ่านมา ธนาคารออมสินจึงได้มีการปรับขึ้นอัตราดอกเบี้ยทั้งเงินฝากและเงินกู้ เพื่อให้สอดคล้องกับอัตราดอกเบี้ยนโยบายของธนาคารแห่งประเทศไทย โดยปรับขึ้นอัตราดอกเบี้ยเงินฝากสูงสุด 0.30% ต่อปี เพื่อมุ่งส่งเสริมการออมให้ประชาชนผู้ฝากเงินได้รับประโยชน์จากอัตราดอกเบี้ยขาขึ้น และช่วยเพิ่มกำลังซื้อในช่วงการฟื้นตัวทางเศรษฐกิจที่มีทิศทางที่ดีขึ้นอย่างต่อเนื่อง ทั้งนี้ ให้มีผลตั้งแต่วันที่ 2 กุมภาพันธ์ 2566 เป็นต้นไป และได้ปรับขึ้นอัตราดอกเบี้ยเงินกู้ทุกประเภทในอัตรา 0.25% ต่อปี ตามทิศทางอัตราดอกเบี้ยของตลาด ซึ่งเป็นการปรับขึ้นอัตราดอกเบี้ยเงินกู้ครั้งแรกของธนาคารในรอบกว่า 2 ปี หรือตั้งแต่เดือนพฤษภาคม 2563 เป็นต้นมา ตามนโยบายของกระทรวงการคลังในการช่วยดูแลลูกค้าและประชาชนกลุ่มเปราะบางที่ค่าครองชีพยังไม่กลับสู่ภาวะปกติ
https://www.gsb.or.th/news/gsbpr7-66/
วันพุธที่ 1 กุมภาพันธ์ 2566
​PM pleased with industrial cooperation between Thai Ministry of Industry and Japanese prefectural governments
​PM pleased with industrial cooperation between Thai Ministry of Industry and Japanese prefectural governments
February 1, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the signing of MOUs between Ministry of Industry and several Japanese prefectural governments to promote industrial and technology cooperation. The Ministry’s 23rd and latest collaboration is with Ishikawa prefecture, which is renowned for its machinery industry, fabric and textile industry, food production, and agro industry.
Department of Industrial Promotion (DIPROM) is Thailand’s focal point to promote area-based cooperation in line with the needs of both sides. The Department also acts as a liaison for cluster industry cooperation under the concept of “OTAGAI” which means “helping each other”. The 22nd OTAGAI Forum, a meeting of industrial development cooperation networks, will take place in Ishikawa’s Nanao city this month to promote cooperation in carbon-fiber-reinforced polymers from hemp fiber modification, BCG industry, and food processing industry. At the event, Ministry of Industry also plans to attract Japanese businessmen to consider investment in other areas. According to the Government Spokesperson, over 6,000 Japanese businesses currently operate in the country.
The Prime Minister has always emphasized the importance to integrate operation of all concerned sectors to promote cooperation and networking in diversified industries and businesses, especially at the local level. Such industrial cooperation would enable cooperation expansion in other dimensions, and contribute to the growth of Thailand’s industrial estates.
วันพุธที่ 1 กุมภาพันธ์ 2566
01/02/2566
กรมบัญชีกลางปรับปรุงหลักเกณฑ์ฯ ผู้ป่วยโรคมะเร็งตับ มะเร็งไทรอยด์ ซึ่งจำเป็นต้องใช้ยาที่มีค่าใช้จ่ายสูง
กรมบัญชีกลางดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูง
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางดำเนินงานภายใต้คณะทำงานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสำหรับผู้ป่วยโรคมะเร็งและโลหิตวิทยาซึ่งจำเป็นต้องใช้ยาที่มีค่าใช้จ่ายสูง เพื่อให้ผู้ป่วยได้รับการรักษาพยาบาลตามความเหมาะสม จำเป็น และมีประสิทธิภาพมากขึ้น รวมทั้งเพื่อให้การเบิกจ่ายค่ารักษาพยาบาลเป็นไปอย่างสมเหตุผล โดยมีรายละเอียด ดังนี้
1. ปรับปรุงรายการยาและเงื่อนไขข้อบ่งชี้ในการเบิกจ่ายค่ายารักษาโรคมะเร็งในระบบ OCPA ดังนี้
(1) ปรับปรุงเงื่อนไขข้อบ่งชี้ในการเบิกจ่ายค่ายา Sorafenib ที่ใช้ในการรักษาโรคมะเร็งตับชนิด hepatocellular carcinoma (HCC) และโรคมะเร็งไทรอยด์ระยะแพร่กระจาย
(2) เพิ่มรายการยา Lenvatinib ที่ใช้ในการรักษาโรคมะเร็งตับ ชนิด hepatocellular carcinoma และโรคมะเร็งไทรอยด์ระยะแพร่กระจาย พร้อมทั้งกำหนดเงื่อนไขข้อบ่งชี้ในการเบิกจ่ายค่ายาดังกล่าว
สถานพยาบาลจะต้องดำเนินการลงทะเบียนแพทย์ผู้ทำการรักษา และผู้ป่วย และส่งข้อมูลตามโปรโตคอลที่กำหนดในระบบ OCPA เพื่อขออนุมัติเบิกค่ายา หรือขอต่ออายุการเบิกค่ายา หรือขอหยุดการใช้ยา ตามแนวทางที่หน่วยงานซึ่งได้รับมอบหมายจากกรมบัญชีกลางกำหนด และให้เบิกจ่ายค่ายาในระบบเบิกจ่ายตรงค่ารักษาพยาบาลเท่านั้น รวมทั้งการใช้ยาดังกล่าวต้องเป็นไปตามเงื่อนไขข้อบ่งชี้ที่กำหนด จึงจะสามารถเบิกจ่ายจากทางราชการได้
2. กำหนดอัตราเบิกจ่ายค่ายา Lenvatinib และ Sorafenib สำหรับการรักษาทุกข้อบ่งชี้ โดยให้เบิกจ่ายค่ายาได้ไม่เกินอัตราที่กำหนด ดังนี้
* Lenvatinib ขนาด 4 มิลลิกรัม และ 10 มิลลิกรัม อัตรา 835 บาทต่อแคปซูล และ 1,552 บาทต่อแคปซูล ตามลำดับ โดยในกรณีที่ใช้ยา 20 มิลลิกรัมต่อวัน ให้เบิกได้เฉพาะความแรง 10 มิลลิกรัมเท่านั้น ทั้งนี้ หลังจากผู้ป่วยใช้ยาครบ 120 วัน และยังจำเป็นต้องได้รับการรักษาต่อ บริษัทผู้จำหน่ายยาจะสนับสนุนยาให้ผู้ป่วยรายนั้นจนกว่าแพทย์จะพิจารณาให้หยุดยาหรือผู้ป่วยไม่ตอบสนองต่อการรักษา
* Sorafenib ขนาด 200 มิลลิกรัม อัตรา 319 บาทต่อเม็ด ทั้งนี้ กรณีผู้ป่วยรายเดิมที่ลงทะเบียนขออนุมัติการเบิกจ่ายค่ายาดังกล่าวในระบบ OCPA ก่อนวันที่ 15 กุมภาพันธ์ 2566 บริษัทผู้จำหน่ายยาจะยังคงสนับสนุนยาหลังจากผู้ป่วยใช้ยาครบ 4 เดือน และยังตอบสนองต่อการรักษาดี
“โดยหลักเกณฑ์ฯ ดังกล่าว จะมีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 15 กุมภาพันธ์ 2566 เป็นต้นไป ทั้งนี้ สอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวัน เวลาราชการ” หรือสืบค้นข้อมูลได้ที่เว็บไซต์กรมบัญชีกลาง www.cgd.go.th หัวข้อ รักษาพยาบาล/ข้อมูลน่ารู้เกี่ยวกับค่ารักษาพยาบาล/รายการยาที่กรมบัญชีกลางกำหนดหลักเกณฑ์ไว้เป็นการเฉพาะ” อธิบดีกรมบัญชีกลาง กล่าว
วันพุธที่ 1 กุมภาพันธ์ 2566
รมว.พม. ยินดี "อาคม เติมพิทยาไพสิฐ" รับรางวัล รมว.คลังแห่งปี 2566 ภูมิภาคเอเชีย-แปซิฟิก จากนิตยสาร The Banker ยกย่องบริหารเศรษฐกิจไทยมีเสถียรภาพในวิกฤติซ้อนวิกฤติ
รมว.พม. ยินดี "อาคม เติมพิทยาไพสิฐ" รับรางวัล รมว.คลังแห่งปี 2566 ภูมิภาคเอเชีย-แปซิฟิก จากนิตยสาร The Banker ยกย่องบริหารเศรษฐกิจไทยมีเสถียรภาพในวิกฤติซ้อนวิกฤติ
วันที่ 1 กุมภาพันธ์ 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)แสดงความยินดีกับนายอาคม เติมพิทยาไพสิฐ รัฐมนตรีว่าการกระทรวงการคลัง ในโอกาสที่ได้รับการคัดเลือกให้เป็นรัฐมนตรีว่าการกระทรวงการคลังแห่งปี 2566 (Finance Minister of the Year 2023) ของภูมิภาคเอเชีย-แปซิฟิก จากนิตยสาร The Banker ในเครือ Financial Times สื่อสิ่งพิมพ์ด้านเศรษฐกิจและการเงินชั้นนำที่ได้รับความเชื่อถือในระดับสากล
นายจุติ กล่าวว่า สิ่งที่รัฐมนตรีว่าการกระทรวงการคลังของประเทศไทยได้รับรางวัลดังกล่าว เพราะความสามารถในการบริหารเศรษฐกิจที่มีเสถียรภาพ ทำให้อัตราดอกเบี้ยพันธบัตรเงินกู้อยู่ในระดับที่น่าเชื่อถือ ไม่ผันผวน อัตราเงินเฟ้ออยู่ในระดับปานกลาง และหนี้สาธารณะอยู่ในเกณฑ์ดี อีกทั้งมีการจัดสรรงบประมาณที่ตอบโจทย์ประเทศ รักษาความสามารถในการแข่งขันของประเทศได้เป็นอย่างดี
นายจุติ กล่าวเพิ่มเติมว่า นอกจากนี้ ทำให้การขาดดุลงบประมาณลดลง และเพิ่มพื้นที่งบประมาณในการพัฒนาประเทศได้อย่างมีเสถียรภาพ (ไม่เกินกำลังความสามารถในการหารายได้จากการจัดเก็บ) ซึ่งทั้งหมดเป็นการบริหารงานภายใต้ข้อจำกัดที่เหมือนกันทั่วทั้งโลก คือ เศรษฐกิจที่ผันผวนสูง ตัวแปรกระทบมากมาย วิกฤติซ้อนวิกฤติ และโรคระบาดรุนแรงที่สุดในรอบ 120 ปี
#ช่วย24ชั่วโมง
#พม24ชม
#ข่าวพม
วันพุธที่ 1 กุมภาพันธ์ 2566
รองปลัดดีอีเอส เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร
รองปลัดดีอีเอส เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร
วันนี้ (1 ก.พ. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร ณ ห้องประชุม N406 ชั้น 4 อาคารรัฐสภา ในเรื่องแนวทางการดำเนินการป้องกันและแก้ไขปัญหากรณีประชาชนได้รับความเสียหายจากการถูกหลอกลวงให้ร่วมลงทุนในธุรกิจ ทั้งช่องทางออนไลน์และออฟไลน์ ดร.เวทางค์ฯ ได้รายงานความคืบหน้าการแก้ไขปัญหาการฉ้อโกงประชาชนผ่านช่องทางสื่อสังคมออนไลน์ โดย ดศ. ได้ร่วมกับหน่วยงานที่เกี่ยวข้อง เช่น สำนักงานตำรวจแห่งชาติ ธนาคารแห่งประเทศไทย ปปง. กสทช. ในการป้องกันและปราบปรามอาชญากรรมออนไลน์ โดย หน่วยงานที่เกี่ยวข้อง ร่วมแก้ปัญหาดังกล่าว เช่น
- ดศ. ได้เสนอ (ร่าง) พ.ร.ก. มาตรการป้องกันและปราบปรามอาชญากรรมทางเทคโนโลยี พ.ศ. .... ซึ่ง ครม. ได้มีมติเห็นชอบในหลักการแล้ว ขณะนี้อยู่ระหว่างการพิจารณาของ คณะกรรมการกฤษฎีกา
- ดศ. ร่วมกับ ธ.กรุงไทย ได้แจ้งเตือนข้อมูลการฉ้อโกงและหลอกลวงประชาชนผ่านแอปพลิเคชันเป๋าตัง
- ธนาคารแห่งประเทศไทยและธนาคารพาณิชย์จัดทำระบบป้องกันการใช้ Remote Control ควบคุมการทำ Mobile Banking แล้ว เป็นต้น
__________________